《和孟景章秋雨见寄》
元代·成廷圭

十日空斋风雨阴，闭门唯计作诗淫。屋茅新补一重厚，池水又添三尺深。

爨下家童耽熟睡，灯前山鬼听哀吟。知君剪烛方酣饮，肯信幽人独苦心。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。